Държавен вестник, бр. 86, 2024 г., стр. 37

БРОЙ  86	
Д Ъ Р Ж А В Е Н  В Е С Т Н И К 	
СТР.  37   
към чл. 8, ал. 1 от Наредбата за реда и начина 
за оползотворяване на утайки от пречиства­
нето на отпадъчни води чрез употребата им 
в земеделието) на оползотворените утайки.
1.6. Земеделските стопани следва да из­
искват и притежават копия от документите, 
удостоверяващи направените изпитвания по 
чл. 9, ал. 2 от Наредбата за реда и начина за 
оползотворяване на утайки от пречистването 
на отпадъчни води чрез употребата им в зе­
меделието съгласно чл. 15 от същата Наредба.
1.7. Оползотворяването на утайки чрез 
употребата им в земеделието се извършва по 
начин, който да гарантира опазване на човеш­
кото здраве и околната среда, включително 
на почвите, на повърхностните и на подзем­
ните води, при спазване на изискванията на 
ЗВ и чл. 5 от Наредбата за реда и начина за 
оползотворяване на утайки от пречистване­
то на отпадъчни води чрез употребата им в 
земеделието.
1.8. В съответствие с чл. 118а, ал. 1 от 
ЗВ, с цел опазване на подземните води от 
замърсяване, при инвестиции за развитие на 
селските райони и земеделски дейности, се 
забраняват:
1.8.1. прякото отвеждане на замърсители в 
подземните води освен в случаите по чл. 118а, 
ал. 2 от ЗВ;
1.8.2. обезвреждането, включително депо­
нирането на приоритетни вещества, които 
могат да доведат до непряко отвеждане на 
замърсители в подземните води;
1.8.3. други дейности върху повърхността 
и в подземния воден обект, които могат да 
доведат до непряко отвеждане на приоритетни 
вещества в подземните води;
1.8.4. използването на материали, съдър­
жащи приоритетни вещества, при изграждане 
на конструкции, инженерно-строителни съо­
ръжения и други, при които се осъществява 
или е възможен контакт с подземни води;
1.8.5. смесването на подземни води с раз­
лично качество чрез изградени водовземни 
съоръжения.
2. Законоустановено изискване за управ­
ление (ЗИУ) 2 – Ограничаване на замър­
сяването на водите в нитратно уязвимите 
зони, се прилага в съответствие с раздел I 
към Заповед № РД-09-806 от 25.07.2024 г. на 
министъра на земеделието и храните, РД-620 
от 10.07.2024 г. на министъра на околната 
среда и водите
2.1. Общите задължения за недопускане на 
замърсяване на водни обекти с нитрати от 
земеделските стопани произтичат от норма­
тивна уредба в областта на водите:
2.1.1. Законоустановено изискване за управ­
ление (ЗИУ) 2 включва задълженията на земе­
делските стопани в съответствие с Програмата 
от мерки за ограничаване и предотвратяване 
на замърсяването с нитрати от земеделски 
източници, утвърдена със Заповед № РД-09-806 
от 25.07.2024 г. на министъра на земеделието и 
храните, РД-620 от 10.07.2024 г. на министъра 
на околната среда и водите (https://www.mzh.
government.bg/media/filer_public/2024/08/21/
programa_2024-2027.pdf) и се прилага за сто­
панствата и за земеделската дейност в рамките 
на нитратно уязвимите зони;
2.1.2. земеделските стопани са длъжни да 
не допускат замърсяване на повърхностните и 
подземните води в нитратно уязвимите зони, 
определени със Заповед № 660 от 28.08.2019 г. 
на министъра на околната среда и водите за 
определяне на водите, които са замърсени 
и застрашени от замърсяване с нитрати от 
земеделски източници, и уязвимите зони, 
в които водите се замърсяват с нитрати от 
земеделски източници, https://www.moew.
government.bg/static/media/ups/tiny/filebase/
Water/zakonodatelstvo/Zapovedi%20Nitrati/За­
повед РД-660-28.08.2019 г..pdf
2.2. При употребата на азотосъдържащи 
органични и минерални/неорганични торове, 
с цел опазване на водите от замърсяване с 
нитрати, се налагат следните ограничения и 
забрани в чувствителните периоди и райони:
2.2.1. минералните (неорганичните) торове 
да се съхраняват в специализирани скла­
дови помещения, изградени и оборудвани 
съгласно инструкциите за противопожарна 
безопасност;
2.2.2. в специализираното складово поме­
щение насипните и опакованите торове да се 
съхраняват разделно, като на всеки вид тор 
да се поставя табелка с надпис;
2.2.3. да не се допуска плътно нареждане 
на фигурите с опаковани торове до стените 
на складовото помещение; отстоянието трябва 
да е най-малко 25 см; амониевата селитра се 
складира на фигури на височина не повече 
от 10 реда;
2.2.4. амониевата селитра да се съхранява 
само в опаковано състояние;
2.2.5. други насипни торове (калиеви, 
фосфорни) да се съхраняват на купчини под 
различна форма, но да не се допуска смесване;
2.2.6. при липса на специална складова база 
минералните торовете да се съхраняват под 
навеси или складови помещения, пригодени 
за съхранение, които трябва да разполагат със:
2.2.6.1. водонепропускливи покриви и по­
дове;
2.2.6.2. канавки за безопасно отвеждане 
на водата;
2.2.7. не се допуска съхранението на на­
сипни минерални (неорганични) торове на 
открити площадки;
2.2.8. при съхранение на минералните/
неорганичните торове да се вземат всички 
необходими мерки за предотвратяване на 
замърсяване на околната среда.
2.3. Забранява се внасянето на азотосъ­
държащи торове (органични и минерални/
неорганични) при полски култури, трайни 
култури, овощни насаждения, ливади и по­
стоянни пасища в следните периоди и райони: